   Приложение № 6 образец
   Проект!
       ДОГОВОР ЗА НАЕМ

                                               № ……./…………….г.
Днес, ……………г., на основание чл.13, ал.4 от ППЗДС във вр. с чл.43, ал.2, изр. трето от ЗГ и заповед № РД – 10 - ……………/………………г. на Директора на „Югоизточно държавно предприятие” ДП се сключи настоящия договор за наем между:


1. „ЮГОИЗТОЧНО ДЪРЖАВНО ПРЕДПРИЯТИЕ” ДП, вписано в Търговския регистър към Агенция по вписванията с ЕИК: 201617654, представлявано от инж. Деян Белемезов, в качеството си на директор на предприятието, и Мария Русева – главен счетоводител на предприятието, със седалище и адрес на управление: град Сливен, ул. „Орешак” № 15А, наричано по-долу за краткост НАЕМОДАТЕЛ,  и
  и

  
2. ……………………………………, ЕИК ………………., със седалище и адрес:………………………………., представлявано от ………………… -…………….., , наричан по-долу за краткост НАЕМАТЕЛ,
    Страните се споразумяха за следното:
    I.ПРЕДМЕТ НА ДОГОВОРА
        Чл.1. НАЕМОДАТЕЛЯТ предоставя на НАЕМАТЕЛЯ за временно и възмездно ползване ПОД НАЕМ, на ОБЕКТ № 7, с включени поземлени имоти в горски територии - частна държавна собственост, заети от горскоплодни дървесни видове, а именно:

         ПИ с идентификатор ………………., с площ …………. дка, НТП „………………………..”, находящ се в м. „………….” по КККР на землището на гр. …………., обл. …………….., попадащ в отдел …………, подотдели „…“, предоставен за управление на „Югоизточно държавно предприятие” – ТП ДЛС „Тунджа”, срещу което НАЕМАТЕЛЯТ се задължава да извърши плащане по реда и в сроковете по договора. 
Чл.2.(1) НАЕМОДАТЕЛЯТ е длъжен да предаде на НАЕМАТЕЛЯ поземления/те имот/и, в състоянието, в което се намира/т и да осигури безпрепятственото му/им ползване по предназначение.

(2) Наетият/те имот/и се предава/т с протокол-опис, подписан между страните при сключване на договора. Протокол-описът представлява неразделна част от договора и съдържа точно описание на вида на имота/ите, неговите характеристики с оглед предназначението по договора, както и действителното му/им състояние към момента на предаването.

(3) Протокол-описът не може да бъде оспорван от страните след подписването му.

(4) Протокол – опис се съставя и при връщане на имота/ите по договора.

Чл.3.(1) НАЕМАТЕЛЯТ се задължава да ползва имота/ите по предназначение – за отглеждане на овощни насаждения, без да се промяна начина на трайно ползване на същите,  без право да се пренаемат и да се ползват съвместно по договор с трети лица.
   (2) НАЕМАТЕЛЯТ се задължава да не променя функциите на имота/ите, предмет на наема, да не възпрепятства осъществяването на други дейности в него/тях, както и да не уврежда почвите. 
(3) Забранено е употребата на пестициди, минерални, листоподхранващи и микроторове, както и на биологично активни вещества, които не са получили биологична и токсикологична регистрация от специализираните комисии и съвети на Министерството на земеделието и храните, Министерството на здравеопазването и Министерството на околната среда и водите; 

(4) Забранено е използването на органични утайки от промишлени и други води и битови отпадъци за внасяне в земеделските земи без разрешение от специализираните органи на Министерството на земеделието и храните; 

(5) Забранено е унищожаването или промяната на изградени противоерозионни и хидромелиоративни съоръжения без изрично съгласие на съответните държавни органи; 

(6) Не могат да се използват за напояване води, които съдържат вредни вещества и отпадъци над допустимите норми; 

(7) Продуктите за растителна защита се пускат на пазара и се употребяват, когато са разрешени със заповед на изпълнителния директор на Българската агенция по безопасност на храните; 

(8) На имота/ите земеделските стопани спазват правилата за добра земеделска практика съгласно действащото законодателство;
 II.НАЕМНА ЦЕНА
Чл.4 (1) НАЕМОДАТЕЛЯТ предоставя на НАЕМАТЕЛЯ поземленият/те имот/и, описани в чл. 1 от настоящия договор, срещу годишна наемна цена, в размер на ……………………..(……………………………….) лева без ДДС, ….…………..(………………….) евро без ДДС.
(2) Годишният наем /наемната цена/ ежегодно се индексира с официално обявения коефициент /индекс/ на инфлация, определен от Националния статистически институт. Когато определената по този начин цена е по-ниска от първоначалната, размерът на наема не се променя. 

(3) НАЕМАТЕЛЯТ се задължава при сключване на договора да внесе годишната наемна вноска по ал.1 за първата година, като представи на НАЕМОДАТЕЛЯ оригинал или заверено копие на платежния документ. 
(4) Наемната цена за всяка следваща година се заплаща от НАЕМАТЕЛЯ не по-късно от първия работен ден след изтичане на стопанската година /1октомври/, като НАЕМАТЕЛЯ се задължава да представи на НАЕМОДАТЕЛЯ оригинал или заверено копие на платежния документ. 
(5)Плащането се извърша по банков път, по следната банкова сметка на НАЕМОДАТЕЛЯ: 

Банкова сметка на НАЕМОДАТЕЛЯ

ОББ АД
IBAN: BG45UBBS81551001334494
BIC UBBSBGSF
            III. СРОК НА ДОГОВОРА

Чл.5.(1) Настоящият договор се сключва за срок от 5 /пет/ години.

(2) Срокът по ал.1 започва да тече от датата на сключване на настоящия договор и едновременно подписване на приемо-предавателен протокол.

IV. ПРАВА И ЗАДЪЛЖЕНИЯ НА НАЕМОДАТЕЛЯ
Чл.6.(1) НАЕМОДАТЕЛЯТ има право да получава наемното плащане в уговорените срокове.  
(2) НАЕМОДАТЕЛЯТ предоставя на НАЕМАТЕЛЯ имота/ите по чл. 1 от договора, в състоянието, в което се намира/т в момента на сключване на този договор, отразено в приемо-предавателен протокол, както и да осигури безпрепятственото му ползване по предназначение. 

(3) За срока на действие на този договор НАЕМОДАТЕЛЯТ няма право да отдава повторно под наем наетия/те имот/и.
Чл.7. (1) НАЕМОДАТЕЛЯТ не отговаря за недостатъците на имота/ите, ако към момента на подписване на този договор НАЕМАТЕЛЯТ е знаел или е могъл да узнае за тяхното съществуване, с изключение на онези недостатъци, които са опасни за здравето на човека.

 (2) НАЕМОДАТЕЛЯТ има право да извършва действия за поддържане и запазване на имота/ите, предмет на договора и да прави подобрения в същия/те, освен ако не създава съществени затруднения на НАЕМАТЕЛЯ  и не влошава качеството на продукцията.

(3) Ако извършените от НАЕМОДАТЕЛЯ подобрения допринасят за нарастване на добивите от имота/ите, той има право да иска увеличение на размера на наемното плащане.

Чл.8. НАЕМОДАТЕЛЯТ може да прекрати договора,  когато НАЕМАТЕЛЯТ ползва  имота/ите по начин, който не отговаря на изискванията на чл.19.
Чл.9. НАЕМОДАТЕЛЯТ има право периодично да извършва проверки на състоянието и ползването на имота/ите, предмет на договора.
Чл.10. НАЕМОДАТЕЛЯТ има право след прекратяването на този договор да получи от НАЕМАТЕЛЯ обратно имота.
V. ПРАВА И ЗАДЪЛЖЕНИЯ НА НАЕМАТЕЛЯ

Чл.11. НАЕМАТЕЛЯТ е длъжен да заплати дължимата наемна цена в сроковете и по реда, договорени в настоящия договор. 

Чл.12.(1) НАЕМАТЕЛЯТ е длъжен да заплаща всички разходи, свързани с обикновеното ползване и текущото поддържане на имота/ите, предмет на договора.

(2) НАЕМАТЕЛЯТ  е длъжен да плаща данъците, таксите и застраховките, свързани с ползването на наетия имот/ите, предмет на договора. 

(3) НАЕМАТЕЛЯТ е длъжен да заплаща и разходите за текущото поддържане на всички съоръжения и системи, които не са причислени към имота/ите, предмет на договора, но обслужват същия – напоителни и отводнителни системи, канавки, ограждения и др.

Чл.13. (1) НАЕМАТЕЛЯТ е длъжен да ползва наетия/те имот/и само за дейностите, за които е предоставен, съгласно договореното предназначение;
(2) НАЕМАТЕЛЯТ е длъжен да извършва дейност в наетия/те имот/и, която отговаря на установените от НАЕМОДАТЕЛЯ изисквания, правила и условия – съгласно разпоредбите на Закона за горите – чл. 41 и сл. – без право да променя функциите и начина на трайно ползване на територията, без право да възпрепятства осъществяването на други дейности в нея, без да се увреждат почвите и пр.;
Чл.14. НАЕМАТЕЛЯТ е длъжен да съобщава незабавно на НАЕМОДАТЕЛЯ за повредите и посегателствата, извършени в/върху наетия/те имот/и от трети лица.

Чл.15. НАЕМАТЕЛЯТ е длъжен незабавно да уведоми писмено НАЕМОДАТЕЛЯ за появили се недостатъци, за необходимостта от вземане на мерки за предпазване на имота/ите, предмет на договора от повреждане или унищожаване.

Чл. 16. НАЕМАТЕЛЯТ е длъжен при поискване да предоставя достъп по всяко време на представители на НАЕМОДАТЕЛЯ за осъществяване на контрол по спазването на настоящия договор;
Чл.17. (1) НАЕМАТЕЛЯТ няма право без изричното писмено съгласие на НАЕМОДАТЕЛЯ да преотдава наетия/те имот/и или части от него на трети лица.
 (2)НАЕМАТЕЛЯТ няма право да пренаема имота/ите без съгласието на НАЕМОДАТЕЛЯ, както и да го/ги ползва съвместно по договор с трети лица. 
Чл.18. (1) НАЕМАТЕЛЯТ  може да извършва реконструкции, преустройства и подобрения в имота/ите, предмет на договора само с предварително изразено писмено съгласие на НАЕМОДАТЕЛЯ. Ако подобренията включват строителни работи, за които се изисква строително разрешение, НАЕМАТЕЛЯТ  следва да получи предварително писмено съгласие на НАЕМОДАТЕЛЯ преди започване на строителството и да го извърши при спазване на съответните законови разпоредби.

           (2) Извършените подобрения са за сметка на НАЕМАТЕЛЯ и след прекратяване на договора остават в собственост на НАЕМОДАТЕЛЯ, без той да заплаща тяхната стойност.

Чл.19. (1) НАЕМАТЕЛЯТ е длъжен да ползва имота/ите, предмет на договора, с грижата на добър стопанин, съгласно определеното с договора предназначение.

(2) НАЕМАТЕЛЯТ е длъжен да спазва установените санитарно-хигиенни, противопожарни, екологични, агротехнически и други изисквания и да не уврежда имота/ите, предмет на договора.

Чл.20. Ако поради неизпълнение на задължението по чл.14 и чл.15 са произтекли вреди за НАЕМОДАТЕЛЯ, НАЕМАТЕЛЯТ губи право на обезщетение за недостатъци, както и правата си да прекрати договора и да иска обезщетение за неизпълнение. 

Чл.21. НАЕМАТЕЛЯТ е длъжен да върне наетият/ите имот/и, след изтичане срока на договора или при предсрочното му прекратяване, за което се съставя приемо-предавателен протокол.

     VI. ПРЕКРАТЯВАНЕ НА ДОГОВОРА

Чл.22. Действието на настоящия договор се прекратява:

1. с изтичането на срока, за който е сключен;
2. по взаимно съгласие на страните, изразено писмено;

3. с едностранно писмено едномесечно предизвестие при неизпълнение на договорните задължения, по искане на изправната страна;

4. от страна на НАЕМОДАТЕЛЯ - едностранно, без предизвестие в случаите когато НАЕМАТЕЛЯТ наруши свое задължение по настоящия договор или задължение на ЗГ и актовете по прилагането му, като НАЕМАТЕЛЯТ дължи обезщетение в размер на дължимото наемно плащане за съответната година.


Чл.23. Настоящият договор може да бъде развален едностранно от НАЕМОДАТЕЛЯ, със 7-дневно писмено предизвестие до НАЕМАТЕЛЯ, когато НАЕМАТЕЛЯТ е в закъснение на плащането на дължимия по този  договор наем съобразно договорените срокове за плащане.

               VII. САНКЦИИ И НЕУСТОЙКИ

Чл.24. При неизпълнение на задълженията по чл. 4 и чл. 12, Наемателят дължи на Наемодателя неустойка в размер на 1% (един процент) върху дължимата наемна вноска за всеки просрочен ден, но не повече от 10 % (десет процента) от стойността на дължимата наемна вноска.

Чл.25. НАЕМАТЕЛЯТ дължи обезщетение за вредите, причинени от него или от лица, на които е възложил извършването на определена работа през време на ползването на имота.

                 VIII. ГАРАНЦИЯ ЗА ИЗПЪЛНЕНИЕ

Чл.26. (1) Гаранцията за изпълнение на договора е в размер на .................. (........................................) лева, ………………(………………………) евро, представляваща една наемна вноска, и се заплаща преди сключването му. Същата се освобождава в 14-дневен срок след прекратяване на договора за наем и изплащането на всички дължими суми по него.

(2) Гаранцията за изпълнение се задържа от Наемодателя в случай на неизпълнение на задълженията по договора от страна на Наемателя.

        IX. ДОПЪЛНИТЕЛНИ УСЛОВИЯ
Чл.27. Предаването на имота се извършва с приемо-предавателен протокол, в който подробно се описва неговото състояние и който се подписва от страните или упълномощени техни представители. Протоколът е неразделна част от настоящия договор.

Чл.28. Настоящият договор може да бъде изменян или допълван само по взаимно съгласие на страните, изразено в писмена форма.

Чл.29. 3а неуредени в договора въпроси се прилагат разпоредбите на действащото българско законодателство.

Чл. 30. Неразделна част от договора са:

1. скици на поземления/те имот/и, издадени от СГКК ;

2. протокол – опис по чл.2;

Договорът се състави и подписа в шест еднообразни екземпляра – по един за всяка от страните, един за ТП „ДГС Тунджа”, два екземпляра за Агенция по вписванията и един за нотариуса заверяващ подписите на страните.
НАЕМОДАТЕЛ: ..........................                                     НАЕМАТЕЛ: ..............................

                                                                                              / …………………………………… /


                ДИРЕКТОР НА ЮИДП                                     

 
 /………………………………………………./








         ГЛАВЕН СЧЕТОВОДИТЕЛ: ……………………
                   
/………………………………………………./
